
ข้อสอบข้อเขียนพระอภิธรรม  ภาคเรียนที่ ๑    ปีการศึกษา ๒๕๕๙
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย

ชั้น  จูฬอาภิธรรมิกะตรี
สอบวันเสาร์ที่  ๑๑  มิถุนายน  พ.ศ. ๒๕๕๙
วิชา  : จิต  เจตสิก  รูป  นิพพาน         ๑๐  ข้อ  
รวม   ๑๐๐  คะแนน

เวลา  ๔ ชม.

-----------------------------------------------------------------------------------------------------------------------------------------

๑. 
ก.  จงแสดงคำประณามและปฏิญญาของพระอนุรุทธาจารย์ทั้งบาลี และคำแปล ?
ข.  สัทธรรมมีกี่อย่าง  คืออะไรบ้าง  ให้แสดงความหมายด้วย ?

๒.
ให้แสดงความหมายชื่อจิตดังต่อไปนี้ 


ก. กามาวจรจิต  

ข. อกุศลจิต  

ค. อโสภณจิต  


ง. รูปาวจรจิต  

จ. มหัคคตจิต 

๓. ให้แสดงบาลีและคำแปลในจิตดังต่อไปนี้
ก.  โลภมูลจิตดวงที่ ๑  และดวงที่ ๒         
ข.  โทสมูลจิต ๒           ค.  โมหมูลจิต ๒
ง.  ปฐมฌานวิปากจิต ๑                           
จ.  ทุติยฌานผลจิต   
๔. ให้จำแนกจิต ๑๒๑  มาโดยชาติเภทนัย  ภูมิเภทนัย  และโสภณเภทนัย ? 
๕. เจตสิก  ๕๒  ดวงนั้น  เมื่อว่าโดยราสีมีเท่าใด ?  คืออะไรบ้าง ?   และในราสีหนึ่ง ๆ มีจำนวนเท่าใด   
    คืออะไรบ้าง ?

๖. จงแสดงสัมปโยคนัย  ในเจตสิกดังต่อไปนี้  ว่ามีจิตประกอบได้เท่าไร  คืออะไรบ้าง ?
      
ก. วิตก    
ข. ปีติ    
ค. สติ   

ง.  สัมมากัมมันตะ   
จ. กรุณา ?  

๗. จงแสดงสังคหนัยในจิตดังต่อไปนี้    
ก. โลภมูลจิตดวงที่ ๒      
ข. โทสมูลจิตดวงที่ ๒  

ค. โมหมูลจิตดวงที่ ๒     

ง. ทุติยฌานจิต ๓     


จ. ทุติยฌานจิต ๑๑   
๘.
ก. ให้แสดงคาถารูปปรมัตถ์ พร้อมคำแปล ?

 
ข. ในรูป ๒๘  นั้น เมื่อจัดเป็นประเภทใหญ่ และประเภทเล็กแล้ว มีจำนวนเท่าไร คือ อะไรบ้าง  
๙. ให้บอกความหมาย  พร้อมองค์ธรรมของรูปดังต่อไปนี้   
ก.  อัชฌัตติกรูป       

ข.  ทวารรูป      
ง.  โอฬาริกรูป     
ช.  กัมมชรูป    
จ. วจีวิญญัติสัททลหุตาทิเตรสกกลาป
๑๐. 
ก.  พระนิพพาน  เมื่อว่าโดยปริยายแห่งเหตุแล้วมีกี่อย่าง  คืออะไรบ้าง  ให้แสดงความหมายด้วย?

ข.  พระนิพพาน  เมื่อว่าโดยอาการที่เป็นอยู่แล้วมีกี่อย่าง  คืออะไรบ้าง  ให้แสดงความหมายด้วย ?

***************
ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ข้อสอบสัมภาษณ์พระอภิธรรม  ภาคเรียนที่ ๑ ปีการศึกษา ๒๕๕๙
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันอาทิตย์ที่  ๑๒  มิถุนายน พ.ศ. ๒๕๕๙
วิชา  : จิต  เจตสิก  รูป  นิพพาน   

๕ ข้อ  

๒๕ คะแนน  

เวลา  ๑๕  นาที
-----------------------------------------------------------------------------------------------------------------------------------------

๑
ก. จงแสดงธรรมชาติของ จิต เจตสิก รูป นิพพาน โดยสังเขป (แสดงบาลีโดยเฉพาะด้วย) 
ข. เมื่อว่าโดยสรุปแล้วธรรมชาติของจิตนั้นมีอยู่กี่ประการ คืออะไรบ้าง ?
ตอบ
ก. แสดงธรรมชาติของ จิต เจตสิก รูป นิพพาน ดังต่อไปนี้
จิต         ธรรมชาติที่รู้อารมณ์  ( อารมฺมณวิชานนลกฺขณํ)
เจตสิก    ธรรมชาติที่อาศัยจิตเกิด  ( จิตฺตนิสฺสิตลกฺขณํ)
รูป         ธรรมชาติที่เสื่อมสลายไปเพราะวิโรธิปัจจัย ( รุปฺปนลกฺขณํ)
นิพพาน  ธรรมชาติที่สงบจากรูปนามขันธ์ ๕ ( สนฺติลกฺขณํ)
ข. มีอยู่ ๓ ประการคือ
๑. มีการรับอารมณ์อยู่เสมอ
๒. เป็นเหตุให้เจตสิกทั้งหลายรู้อารมณ์ได้คล้ายๆกับผู้นำ
๓. ทำให้สิ่งที่มีชีวิตและไม่มีชีวิตวิจิตรพิสดาร
๒. 
ก.  โสภณจิตที่เป็นอุเบกขาด้วย  วิปปยุตต์ด้วย  สสังขาริกด้วย  มีจำนวนเท่าไร  คืออะไรบ้าง ?

ข. คำว่า  “อนิยตโยคี”  หมายความว่าอย่างไร  มีจำนวนเท่าไรคืออะไรบ้าง ?

 ตอบ
ก.  มี  ๓  ดวงคือ  มหากุศลจิตดวงที่ ๘  มหาวิปากจิตดวงที่ ๘  มหากริยาจิตดวงที่ ๘

ข. คำว่า “อนิยตโยคี” หมายความว่า  เจตสิกที่ประกอบไม่แน่นอน  มี ๑๑ ดวงคือ  มานะ  อิสสา  มัจฉริยะ  กุกกุจจะ  ถีนะ  มิทธะ  วิรตี ๓ อัปปมัญญา ๒
๓.
ก.  เจตสิกที่ประกอบในอกุศลจิตได้ทั้งหมดนั้น  มีจำนวนเท่าใด  คืออะไรบ้าง
ข.  ในอเหตุกจิต  ๑๘  ดวงนั้น  จิตดวงไหนมีเจตสิกประกอบมากที่สุด  และดวงไหนมีเจตสิกประกอบน้อยที่สุด ?  
ตอบ
ก.  มีจำนวน  ๑๔  ดวง  คือ  สัพพจิตตสาธารณเจตสิก ๗  วิตกเจตสิก  วิจารเจตสิก  วิริยเจตสิก   โมจตุกเจตสิก ๔
ข. ในอเหตุกจิต  ๑๘  ดวงนั้น  จิตดวงที่มีเจตสิกประกอบมากที่สุด  คือ  หสิตุปปาทจิต ๑ และดวงที่มีเจตสิกประกอบน้อยที่สุด  คือ  ทวิปัญจวิญญาณจิต ๑๐
๔.
ก.  กำเนิดของสัตว์มีกี่อย่าง  คืออะไรบ้าง ?

ข.  สัตว์ที่เกิดขึ้นโตที่เดียวโดยแน่นอน  มีกี่จำพวก  คืออะไรบ้าง ?  

ตอบ
ก.  กำเนิดของสัตว์  มี  ๔  อย่างคือ
๑.  สังเสทชะกำเนิด       หมายถึง  เกิดในที่ที่มียางเหนียว
๒.  โอปปาติกะกำเนิด     หมายถึง  เกิดผุดขึ้นโตทันที  คล้ายกับว่าตกลงมาจากที่สูง
๓.  อัณฑชะกำเนิด         หมายถึง  เกิดในฟอง
๔.  ชลาพุชะกำเนิด         หมายถึง  เกิดในมดลูก   
ข.  สัตว์ที่เกิดขึ้นโตทีเดียวโดยแน่นอนมี  ๒๔  จำพวกคือ
        
สัตว์นรก ๑
        
นิชฌามตัณหิกเปรต ๑
        
เทวดาที่อยู่ในจาตุมหาราชิกา ๑ (เว้นพวกภุมมัฏฐเทวดา)
        
เทวดาที่อยู่ในเทวภูมิเบื้องบน  ๕
        
รูปพรหม  ๑๖
๕.
คำว่า  “นิพพาน”  เมื่อตัดบทออกแล้วมีกี่บท  และให้บอกความหมายของบทนั้น ๆ ด้วย  
และจงแปลวจนัตถะดังต่อไปนี้
                          วินติ    สํสิพฺพตีติ      =   วานํ
                          วานโต  นิกฺขนฺตนฺติ  =   นิพฺพานํ  
ตอบ
คำว่า  “นิพพาน”  เมื่อตัดบทออกแล้วมี  ๒  บทคือ  นิ + วาน.  นิ  แปลว่าพ้น  วาน  แปลว่าธรรมที่เป็นเครื่องเกี่ยวโยงไว้  หมายถึง  ตัณหา  เมื่อรวม ๒  บทเข้ากันแล้วเป็น  นิวาน  แปลว่า  ธรรมที่พ้นจากเครื่องเกี่ยวโยง  หมายถึงพ้นจากตัณหา  ดังมีวจนัตถะแสดงว่า
    
วินติ  สํสิพฺพตีติ  =  วานํ  ธรรมชาติใดย่อมเป็นผู้เกี่ยวไว้  ฉะนั้น  ธรรมชาตินั้นชื่อว่า  วาน  ได้แก่  ตัณหา               
    
วานโต  นิกฺขนฺตนฺติ  =  นิพฺพานํ  ธรรมชาติใดย่อมพ้นจากเครื่องเกี่ยวโยง คือตัณหา  ฉะนั้น  ธรรมชาตินั้นชื่อว่า  นิพพาน
******************
ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม  ภาคเรียนที่ ๑  ปีการศึกษา ๒๕๕๙
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันเสาร์ที่  ๑๑  มิถุนายน  พ.ศ. ๒๕๕๙
วิชา  : จิต  เจตสิก  รูป  นิพพาน   
๑๐  ข้อ  
   รวม   ๑๐๐  คะแนน
             เวลา  ๔ ชม.

-----------------------------------------------------------------------------------------------------------------------------------------

๑. 
ก.  จงแสดงคำประณามและปฏิญญาของพระอนุรุทธาจารย์ทั้งบาลี และคำแปล
ข.  สัทธรรมมีกี่อย่าง  คืออะไรบ้าง  ให้แสดงความหมายด้วย ?

ตอบ
ก.  แสดงคำประณามและปฏิญญาของพระอนุรุทธาจารย์
           


สมฺมาสมฺพุทฺธมตุลํ    
สสทฺธมฺมคณุตฺตมํ
           


อภิวาทิย ภาสิสฺสํ     
อภิธมฺมตฺถสงฺคหํ
         ข้าพระพุทธเจ้า (พระอนุรุทธาจารย์) ขอนอบน้อมถวายอภิวันทนาการแด่พระพุทธองค์ผู้ตรัสรู้เญยยธรรมทั้งหลายเอง ไม่มีผู้เปรียบปาน พร้อมด้วยพระสัทธรรมและคณะพระอริยสงฆ์เจ้าทั้งหลาย ซึ่งเป็นผู้อุดมแล้ว จักแต่งคัมภีร์ที่มีนาม อภิธัมมัตถสังคหะ ต่อไป
ข. สัทธรรมมี  ๓  อย่าง  คือ
     
๑. ปริยัติสัทธรรม  ได้แก่   พระบาลี  และอรรถกถา
     
๒. ปฏิบัติสัทธรรม ได้แก่   การรักษาศีล  การถือธุดงค์  การเจริญสมถกรรมฐาน  และวิปัสสนากรรมฐาน
     
๓. ปฏิเวธสัทธรรม  ได้แก่   มรรค  ผล  นิพพาน  ฌาน  อภิญญา


๒.
ให้แสดงความหมายชื่อจิตดังต่อไปนี้ 


ก. กามาวจรจิต  

ข. อกุศลจิต  

ค. อโสภณจิต  


ง. รูปาวจรจิต  


จ. มหัคคตจิต 

ตอบ
ก.  กามาวจรจิต  หมายความว่า  จิตที่ท่องเที่ยวเกิดอยู่ในภูมิ  อันเป็นที่เกิดแห่งวัตถุกาม  และกิเลสกามเป็นส่วนมาก  


ข.  อกุศลจิต  หมายความว่า
จิตที่มีโทษและให้ผลตรงกันข้ามกับกุศลจิต  หรือเป็นจิตที่ประกอบกับอกุศลเจตสิก



3. อโสภณจิต  หมายความว่า  จิตที่นอกจากโสภณจิตที่เป็นจิตสวยงาม หรือเป็นจิตที่ไม่ได้เกิด
พร้อมกันกับโสภณเจตสิก


ง.  รูปาวจรจิต  หมายความว่า  
จิตทั้ง  ๑๕  ดวงนี้  ท่องเที่ยวเกิดอยู่ในภูมิอันเป็นที่เกิดแห่งวัตถุรูปและกิเลสรูปเป็นส่วนมาก     
 
จ.  มหัคคตจิต  หมายความว่า  จิตที่เข้าถึงความเป็นใหญ่  และประเสริฐ  
๓. ให้แสดงบาลีและคำแปลในจิตดังต่อไปนี้
ก.  โลภมูลจิตดวงที่ ๑  และดวงที่ ๒         
ข.  โทสมูลจิต ๒           ค.  โมหมูลจิต ๒
ง.  ปฐมฌานวิปากจิต ๑                           
จ.  ทุติยฌานผลจิต   
ตอบ
แสดงบาลีและคำแปลในข้อดังต่อไปนี้
ก.  โสมนสฺสสหคตํ  ทิฏฺฐฃิคตสมฺปยุตฺตํ  อสงฺขาริกํ
     จิตที่เกิดขึ้นโดยไม่มีการชักชวน  พร้อมด้วยความดีใจ  ประกอบด้วยความเห็นผิด                                                                                                    
     โสมนสฺสสหคตํ  ทิฏฺฐฃิคตสมฺปยุตฺตํ  สสงฺขาริกํ
     จิตที่เกิดขึ้นโดยมีการชักชวน  พร้อมด้วยความดีใจ  ประกอบด้วยความเห็นผิด
ข.  โทมนสฺสสหคตํ  ปฏิฆสมฺปยุตฺตํ  อสงฺขาริกํ
      จิตที่เกิดขึ้นโดยไม่มีการชักชวน  พร้อมด้วยความเสียใจ  ประกอบด้วยความโกรธ
      โทมนสฺสสหคตํ  ปฏิฆสมฺปยุตฺตํ  สสงฺขาริกํ
      จิตที่เกิดขึ้นโดยมีการชักชวน  พร้อมด้วยความเสียใจ  ประกอบด้วยความโกรธ
ค.  อุเปกฺขาสหคตํ  วิจิกิจฺฉาสมฺปยุตฺตํ  จิตที่เกิดขึ้นพร้อมด้วยความเฉย ๆ  ประกอบด้วยความสงสัย
     อุเปกฺขาสหคตํ  อุทฺธจฺจสมฺปยุตฺตํ  จิตที่เกิดขึ้นพร้อมด้วยความเฉย ๆ  ประกอบด้วยความฟุ้งซ่าน                                            
ง.  วิตกฺกวิจารปีติสุขเอกคฺคตาสหิตํ  ปฐมชฺฌาน  วิปากจิตฺตํ
     ปฐมฌานวิปากจิต ๑  ที่เกิดพร้อมด้วยองค์ฌาน ๕  คือ  วิตก  วิจาร  ปีติ  สุข  เอกัคคตา
จ.  วิจารปีติสุขเอกคฺคตาสหิตํ  ทุติยชฺฌาน  โสตาปตฺติผลจิตฺตํ  สกทาคามิผลจิตฺตํ  อนาคามิผลจิตฺตํ  
     อรหตฺตผลจิตฺตํ  ทุติยฌาน โสดาปัตติผลจิต ๑  สกทาคามีผลจิต ๑  อนาคามิผลจิต ๑  อรหัตตผลจิต ๑  
     ที่เกิดพร้อมด้วยองค์ฌาน ๔  คือ  วิจาร  ปีติ  สุข  เอกัคคตา
๔. ให้จำแนกจิต ๑๒๑  มาโดยชาติเภทนัย  ภูมิเภทนัย  และโสภณเภทนัย  
ตอบ
จำแนกจิต  ๑๒๑  โดยชาติเภทนัย  ภูมิเภทนัย  และโสภณเภทนัย
จำแนกจิตโดยชาติมี  ๔  ชาติ  คือ
๑. อกุศลชาติ  มี  ๑๒   ดวงคือ  โลภมูลจิต ๘  โทสมูลจิต ๒  โมหมูลจิต ๒
๒. กุศลชาติ  มี  ๓๗    ดวงคือ  มหากุศลจิต ๘  รูปาวจรกุศลจิต ๕  อรูปาวจรกุศลจิต ๔  มรรคจิต ๒๐
๓.  วิปากชาติ  มี  ๕๒  ดวงคือ  อกุศลวิปากจิต ๗  อเหตุกกุศลวิปากจิต ๘  มหาวิปากจิต ๘  รูปาวจรวิปากจิต ๕  อรูปาวจรวิปากจิต ๔  ผลจิต  ๒๐
๔.  กริยาชาติ  มี  ๒๐  ดวงคือ  อเหตุกกริยาจิต ๓ มหากริยาจิต ๘  รูปาวจรกริยาจิต ๕  อรูปาวจรกริยาจิต ๔   
จำแนกจิตโดยภูมิมี ๔  คือ
๑.  กามภูมิ  มี ๕๔  ดวงคือ  อกุศลจิต  ๑๒  อเหตุกจิต ๑๘  กามาวจรโสภณจิต  ๒๔
๒.  รูปภูมิ  มี  ๑๕  ดวงคือ  รูปาวจรกุศลจิต ๕  รูปาวจรวิปากจิต  ๕  รูปาวจรกริยาจิต ๕
๓.  อรูปภูมิ  มี  ๑๒  ดวงคือ  อรูปาวจรกุศลจิต ๔  อรูปาวจรวิปากจิต  ๔  อรูปาวจรกริยาจิต ๔
๔.  โลกุตตรภูมิ  มี  ๔๐  ดวงคือ  มรรคจิต ๒๐  ผลจิต ๒๐  
จำแนกจิตโดยโสภณเภทนัยมี ๒ คือ
 ๑.  อโสภณจิต  มี  ๓๐  ดวงคือ  อกุศลจิต ๑๒   อเหตุกจิต ๑๘
 ๒.  โสภณจิต  มี  ๙๑  ดวงคือ  กามาวจรโสภณจิต ๒๔  รูปาวจรจิต ๑๕  อรูปาวจรจิต ๑๒  โลกุตตรจิต ๔๐
๕. เจตสิก  ๕๒  ดวงนั้น  เมื่อว่าโดยราสีมีเท่าใด ?  คืออะไรบ้าง ?   และในราสีหนึ่ง ๆ มีจำนวนเท่าใด   
    คืออะไรบ้าง ?

ตอบ
เจตสิก  ๕๒  ดวงนั้น  เมื่อว่าโดยราสีมี ๓ ราสีคือ

๑. อัญญสมานราสีเจตสิก  
๒. อกุศลราสีเจตสิก 
๓. โสภณราสีเจตสิก

อัญญสมานราสีเจตสิก มี ๑๓  ดวงคือ

สัพพจิตตสาธารณเจตสิก ๗
ปกิณณกเจตสิก  ๖

๒. อกุศลราสีเจตสิก มี  ๑๔  ดวงคือ

โมจตุกเจตสิก ๔

โลติกเจตสิก  ๓

โทจตุกเจตสิก  ๔

ถิทุกเจตสิก ๒

วิจิกิจฉาเจตสิก ๑

๓. โสภณราสีเจตสิก  มี  ๒๕  ดวงคือ

- โสภณสาธารณเจตสิก ๑๙
- วิรตีเจตสิก ๓
- อัปปมัญญาเจตสิก ๒
- ปัญญินทรีย์เจตสิก ๑  
๖. จงแสดงสัมปโยคนัย  ในเจตสิกดังต่อไปนี้  ว่ามีจิตประกอบได้เท่าไร  คืออะไรบ้าง ?
      
ก. วิตก    
ข. ปีติ    
ค. สติ   
ง.  สัมมากัมมันตะ   
จ. กรุณา   

ตอบ
ก. วิตก    ประกอบได้ในจิต  ๕๕  ดวงคือ  กามจิต  ๔๔  (เว้นทวิปัญจวิญญาณจิต ๑๐)  ปฐมฌานจิต  ๑๑    
ข. ปีติ     ประกอบได้ในจิต  ๕๑  ดวงคือ  กามโสมนัสสหคตจิต  ๑๘  ปฐมฌานจิต  ๑๑  ทุติยฌานจิต  ๑๑     ตติยฌานจิต  ๑๑   
ค. สติ      ประกอบได้ในโสภณจิตทั้งหมด  ๕๙  หรือ  ๙๑  ดวง  
ง. สัมมากัมมันตะ    ประกอบได้ในจิต  ๑๖  หรือ  ๔๘  ดวงคือ  มหากุศลจิต  ๘  โลกุตตรจิต ๘  หริอ  ๔๐  
จ. กรุณา       ประกอบได้ในจิต  ๒๘  ดวงคือ  มหากุศลจิต  ๘  มหากริยาจิต  ๘  รูปาวจรจิต  ๑๒  (เว้นปัญจมฌานจิต ๓)     
๗. จงแสดงสังคหนัยในจิตดังต่อไปนี้    
ก. โลภมูลจิตดวงที่ ๒      
ข. โทสมูลจิตดวงที่ ๒  

ค. โมหมูลจิตดวงที่ ๒     
ง. ทุติยฌานจิต ๓     
จ. ทุติยฌานจิต ๑๑   
ตอบ
ก.  โลภมูลจิตดวงที่ ๒  มีเจตสิกประกอบได้  ๒๑  ดวงคือ  อัญญสมานเจตสิก  ๑๓  โมจตุกเจตสิก ๔  โลภะ   ทิฏฐิ  ถิทุกเจตสิก ๒   
ข.  โทสมูลจิตดวงที่ ๒  มีเจตสิกประกอบได้  ๒๒  ดวงคือ  อัญญสมานเจตสิก ๑๒  (เว้นปีติ)  โมจตุกเจตสิก ๔   โทจตุกเจตสิก ๔  ถิทุกเจตสิก ๒   
ค.  โมหมูลจิตดวงที่  ๒  มีเจตสิกประกอบได้  ๑๕  ดวงคือ  อัญญสมานเจตสิก  ๑๑ 
(เว้นปีติ,ฉันทะ)  โมจตุกเจตสิก ๔    
ง.  ทุติยฌานจิต ๓  มีเจตสิกประกอบได้ ๓๔  ดวงคือ  อัญญสมานเจตสิก ๑๒ (เว้นวิตก)  โสภณเจตสิก ๒๒ (เว้นวิรตี๓)    
จ.  ทุติยฌานจิต ๑๑ มีเจตสิกประกอบได้ ๓๗  ดวงคือ  อัญญสมานเจตสิก ๑๒ (เว้นวิตก)  โสภณเจตสิก ๒๕
๘.
ก. ให้แสดงคาถารูปปรมัตถ์ พร้อมคำแปล ?

 
ข. ในรูป ๒๘  นั้น เมื่อจัดเป็นประเภทใหญ่ และประเภทเล็กแล้ว มีจำนวนเท่าไร คือ อะไรบ้าง ? 
ตอบ
ก. คาถารูปปรมัตถ์ พร้อมคำแปล 
                   

สมุทฺเทสา  วิภาคา จ  

สมุฎฺฐฃานากลาปโต
                   

ปวตฺติกฺกมโต เจติ  

ปญฺจธา ตตฺถ สงฺคโห
        
การแสดงสงเคราะห์รูปในรูปปริจเฉทนี้ พระอนุรุทธาจารย์แสดงเป็น ๕ นัย คือ
             ๑. รูปสมุทเทสนัย    การแสดงรูปโดยสังเขป
             ๒. รูปวิภาคนัย        การจำแนกรูปโดยพิสดาร
             ๓. รูปสมุฎฐานนัย    การแสดงสมุฎฐานของรูป
             ๔. รูปกลาปนัย         การแสดงรูปที่เกิดขึ้นเป็นหมวดๆ
             ๕. รูปปวัตติกมนัย     การแสดงความเกิดขึ้นพร้อมด้วยความดับของรูปตามลำดับ
ข. ประเภทใหญ่มี ๒ คือ  
๑. นิปผันนรูป ๑๘ 
๒. อนิปผันนรูป ๑๐
ประเภทเล็กมี ๑๑ คือ  
๑. มหาภูตรูป ๔

๖. ชีวิตรูป ๑ 
๒. ปสาทรูป  ๕

๗. อาหารรูป  ๑
๓. วิสยรูป ๗ หรือ ๔ 
๘. ปริจเฉทรูป  ๑
                                       
๔. ภาวรูป ๒              
๙. วิญญัติรูป  ๒
                                       
๕. หทยรูป ๑               
๑๐. วิการรูป ๕ หรือ ๓ 

๑๑. ลักขณรูป ๔  
๙. ให้บอกความหมาย  พร้อมองค์ธรรมของรูปดังต่อไปนี้   
ก.  อัชฌัตติกรูป       ข.  ทวารรูป      ค.  โอฬาริกรูป     ง.  กัมมชรูป    
จ. วจีวิญญัติสัททลหุตาทิเตรสกกลาป
ตอบ
ก.  อัชฌัตติกรูป  คือรูปภายใน  มี  ๕  ได้แก่  ปสาทรูป ๕  
ข.  ทวารรูป  คือรูปที่เป็นเหตุแห่งการเกิดขึ้นของปัญจทวารวิถีจิต  และกายกรรมวจีกรรม  มี  ๗  ได้แก่ ปสาทรูป  ๕ วิญญัติรูป  ๒   
ค.  โอฬาริกรูป  คือรูปหยาบ  หมายถึงรูปที่ปรากฏชัด  มี  ๑๒  ได้แก่  ปสาทรูป ๕  วิสยรูป ๗
ง.  กัมมชรูป  คือรูปที่เกิดจากกรรม  มี  ๑๘  ได้แก่  ปสาทรูป ๕  ภาวรูป ๒  หทยรูป ๑  ชีวิตรูป ๑  
อวินิพโภครูป ๘  ปริจเฉทรูป ๑  
จ.  วจีวิญญัติสัททลหุตาทิเตรสกกลาป  หมายถึงกลาปที่มีจำนวนรูป  ๑๓  ได้แก่  อวินิพโภครูป ๘            
วจีวิญญัติ  ๑  สัททะ ๑  วิการรูป  ๓ 
๑๐. 
ก.  พระนิพพาน  เมื่อว่าโดยปริยายแห่งเหตุแล้วมีกี่อย่าง  คืออะไรบ้าง  ให้แสดงความหมายด้วย?

ข.  พระนิพพาน  เมื่อว่าโดยอาการที่เป็นอยู่แล้วมีกี่อย่าง  คืออะไรบ้าง  ให้แสดงความหมายด้วย ?

ตอบ
ก.  พระนิพพาน  เมื่อว่าโดยปริยายแห่งเหตุแล้ว   มี ๒  คือ
๑.  สอุปาทิเสสนิพพาน หมายความว่า  นิพพานที่เป็นไปกับขันธ์ ๕  คือ  วิบากและกัมมชรูป  ที่เหลือจากกิเลสทั้งหลาย  ได้แก่  นิพพานของพระอรหันต์ที่มีชีวิตอยู่
๒.  อนุปาทิเสสนิพพาน  หมายความว่า  นิพพานที่ไม่มีขันธ์ ๕  คือ  วิบากและกัมมชรูปเหลืออยู่  ได้แก่  นิพพานของพระอรหันต์ที่ปรินิพพานแล้ว
ข.  พระนิพพาน  เมื่อว่าโดยอาการที่เป็นอยู่แล้ว  มี ๓  คือ
๑.  สุญญตนิพพาน  หมายความว่า  ความเป็นอยู่ของพระนิพพานนั้นสูญสิ้นจากกิเลส  และขันธ์ ๕  ไม่มีอะไรเหลืออยู่แล้ว
๒.  อนิมิตตนิพพาน   หมายความว่า  ความเป็นอยู่ของนิพพานนั้น  ไม่มีนิมิต  เครื่องหมาย  รูปร่างสัณฐาน  สีสรรค์  วรรณะอย่างใดเลย
๓.  อัปปณิหิตนิพพาน  หมายความว่า  ความเป็นอยู่ของนิพพานนั้น  ไม่มีอารมณ์ที่น่าปรารถนาด้วยโลภ  และไม่มีตัณหาที่เป็นตัวต้องการอยู่ในนิพพานนั้น  
**********************
ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
